
ПРОЕКТ ЗА ИЗМЕНЕНИЕ НА НАРЕДБА № 1
ЗА ОБЩЕСТВЕНИЯ РЕД НА ТЕРИТОРИЯТА НА ОБЩИНА СТРАЛДЖА
I.Изменя Наредба № 1 за обществения ред на територията на Община Стралджа по следния начин:
1.В глава  втора Осигуряване и опазване на обществения ред, чл.2, ал.1 се изменя по следния начин:
БИЛО: Чл. 2. (1) На обществени места и в частни имоти, находящи се  на територията на  община Стралджа, се забранява викането, шумният говор, пеенето, свиренето и създаването на неестествен шум, използването на озвучителни системи и други устройства, нарушаващи обществения ред и спокойствието на гражданите, включително и за религиозни, политически и търговски цели, както и на скандално и непристойно поведение на обществено място. 
СТАВА: Чл. 2 ал. (1) На територията на община Стралджа се забранява озвучаването с технически средства, викането, шумния говор, пеенето, свиренето и вдигането на шум по улици, площади, паркове и спортни съоръжения, в частни имоти, в жилищни и не жилищни сгради, включително храмове на религиозни общности както и на други обществени места, когато звука се чува извън обектите, за времето на цялото денонощие. 
(1а) Озвучаването на горепосочените места може да бъде осъществено по повод празник или честване на събития организирани от общината.
(1б) Забранява се извършването на всякакъв вид противообществена проява изразяваща се в скандално и непристойно поведение на обществено място.
2. В глава четвърта „Забрани за паркиране на превозните средства върху общински терени“, изменя чл.15, т.5 както следва:
 БИЛО:
      „5. забранява се движението на пътни превозни средства с животинска тяга на територията на цялата община от : 23.00 до 05.00ч. за периода от 1 април до 31 октомври и от 21.00 до 06.00ч. за периода от 1 ноември до 31 март.“
СТАВА: 
      „5. забранява се движението на пътни превозни средства с животинска тяга на територията на цялата община от : 19.00 до 05.00ч. за периода от 1 април до 31 октомври и от 19.00 до 06.00ч. за периода от 1 ноември до 31 март.“
3.В глава осма Административно-наказателни разпоредби, чл.29 се изменя, както следва:
БИЛО:
Чл. 29 За нарушения по настоящата Наредба се налага наказание глоба в размер  до 5000 лв., а при повторно нарушение и временно лишаване от правото да се упражнява дейността или професията.
СТАВА:
Чл. 29 За нарушения по настоящата Наредба се налага наказание глоба в размер  до 5000 лв.или 2556 евро, а при повторно нарушение и временно лишаване от правото да се упражнява дейността или професията.

4. В глава осма Административно-наказателни разпоредби, чл.33, ал.1 и ал.2 се изменят, както следва:
БИЛО:
Чл. 33  (1) За явно маловажни случаи на административни нарушения, установени при извършването им, компетентните органи могат да налагат на място с квитанция глоба до 10 /десет/ лв.

            (2) За маловажни случаи на административни нарушения, установени при извършването им, овластените контролни органи могат да налагат на местонарушението глоби в размер от 10 до 50 лв. с фиш.

СТАВА:
Чл. 33  (1) За явно маловажни случаи на административни нарушения, установени при извършването им, компетентните органи могат да налагат на място с квитанция глоба до 10 /десет/ лв или 5,11евро.

            (2) За маловажни случаи на административни нарушения, установени при извършването им, овластените контролни органи могат да налагат на местонарушението глоби в размер от 10 до 50 лв. с фиш или от 5,11евро до 25,56 евро.

5.Към глава осма Административно-наказателни разпоредби се създава нов чл.33а, ал.1 със следния текст: „При констатиране на нарушения по чл.2, ал.1, служителите от общинската охрана или ОД на МВР изземват и задържат веществените доказателства, свързани с установяване на нарушението /озвучителни уреди, апарати и системи, тонколони и др./ на отговорно пазене, които се връщат на собственика с приемо-предавателен протокол след заплащане на административната санкция по чл. 29 от Наредбата.“

6. Към глава осма Административно-наказателни разпоредби се създава нов чл.33а, ал.2 със следния текст:
„След влизане в сила на наказателното постановление, съгласно чл.64 от ЗАНН, собственикът на задържаното доказателство е длъжен да предприеме законосъобразни действия по освобождаването му в срок до 30 дни, считано от датата на влизане на НП в сила. След изтичане на срока, ако не са предприети законосъобразни действия от страна на собственика със заповед на кмета на общината задържаното веществено доказателство се завежда в актива на общината.
7.Изменя § 1 към допълнителни разпоредби в частта както следва:
БИЛО:
"Скандално и непристойно поведение" е: употреба на ругатни, псувни или други неприлични изрази на публично място, оскърбително отношение и държане към гражданите, към органите на властта или на обществеността или в скарване, сбиване или други подобни действия, с които се нарушава общественият ред и спокойствие.

СТАВА:
[bookmark: _GoBack]"Скандално и непристойно поведение" е всяка употреба на неприлични изрази или осъществяване на непристойни действия на публично място, с които се нарушава общественият ред и спокойствие и не съставляват престъпление по смисъла на НК или същите не попадат в обхвата на УБДХ.

